લાંબા સમય સુધી સંઘ અને ભાજપ વચ્ચેના સંકલનની કામગીરી સંભાળનાર સંઘના સહ સરકાર્યવાહક સુરેશ સોનીની વાપસી હવે નિશ્ચિત માનવામાં આવે છે. અત્રે ઉલ્લેખનીય છે કે ર૦૧૪ની લોકસભાની ચૂંટણી પૂર્વે વડા પ્રધાન નરેન્દ્ર મોદીની ઉમેદવારીની જાહેરાતમાં તેમની મહત્ત્વની ભૂમિકા હતી. તાજેતરમાં વડા પ્રધાને પોતાના પ્રધાનોનાં મંત્રાલયોમાં જે ફેરફાર કર્યો તેમાં સૌથી વધુ ચોંકાવનારો નિર્ણય સ્મૃતિ ઇરાનીના મંત્રાલયને બદલવાનો હતો. સ્મૃતિ ઇરાનીને માનવ સંસાધન વિકાસ મંત્રાલયમાંથી હટાવી દેવામાં આવ્યાં છે. તેનું એક કારણ સંઘ સાથેના જોડાયેલા તાર પણ જવાબદાર હોય એવું જણાઇ રહ્યું છે.